Bi minere Gruppe het er denn bemänglet, das d'Gamelle uf em bode gstande sind. "Wer isch do Gruppechef?" "Oberstlütnat Anw Kenel" "Finded si da guet?" "Isch mir eigentli egal, wil es isch sini Gamelle und er muess drus esse" "WAS?" "Sini Gamelle, sis Problem" "Sind sie eigentli verruckt…" "Nöd das i wüsst" "… sie als Gruppechef sind au für d'gsundheit vo ihrene Unterstellte verantwortlich" "Scho? *ganz unschuldig schau* " "jo sicher!" do herts em glanget und er  isch zu dä nächste und letschte Grupe abdampft.  Bi dere Gruppe het eine is KA müesse und wil er gfunde het er müesse si gwehr nöd mitneh, het ers lige loh. Sini gruppe het em denn als Denkzettel es paar Schoggistich verpasst (Schoggistich = Gewehr mit dem Lauf in denn Boden stecken, Lauf voller dreck, putzen und zwar lange   ), dummerwiis isch das gwehr denn nochher mit em Lauf noch une anene Baum  gstellt gsi, dä Kdt hets gseh und denn hets en vol verjagt. Ert die ganz Klass is daher gholt und alles nomol widerholt. S'puff bi dä Romands, S'bajonett, dä radio, d'gamelle am bode und s'gwehr. Nochdem er sich nochli ufgregt het und üs gseit het, dass dasschlimmschte gsi seg, wo er jet gseh heg isch er zu dä nächschte klass. Mich und es paar anderi hets fasch vertätscht vor lache, es paar "weicheri" sind voll am bode gsi und hend angscht gha vor enere strof   So hend mir üden kommandant kenneglernt und wüssed jetzt,  er isch en ordnigsliebende, subberkeitsfanatische und veganische FDP'ler.   Nume zur Info, mir sind imene BIWAK gsi, also im wald mit allne mögliche Viecher vom Ohrwurm bis zur Zecke.